Η **Δανάη Στράτου** είναι Ελληνίδα εικαστική καλλιτέχνιδα και πρώην επίκουρη καθηγήτρια καλών τεχνών. Γεννήθηκε στην Αθήνα το 1964.

Βιογραφία
---------

Η Στράτου σπούδασε καλές τέχνες στην Κεντρική Σχολή Τεχνών και Σχεδίου του Λονδίνου (σημερινό Σέντραλ Σαιντ Μάρτινς) από το 1983 έως το 1988. Ήταν επίκουρη καθηγήτρια στην Ανωτάτη Σχολή Καλών Τεχνών από το 2007 έως το 2012. Η Στράτου εκπροσώπησε την Ελλάδα στην 48η Μπιενάλε της Βενετίας το 1999 (και ήταν η πρώτη γυναίκα εκπρόσωπος της Ελλάδας σε 30 χρόνια). Επίσης εκπροσώπησε την Ελλάδα στο Φεστιβάλ της Αδελαΐδας στην Αυστραλία το 2012.

Είναι συνιδρύτρια του μη κερδοσκοπικού οργανισμού *Vital Space*. Η οργάνωση βασίζεται στην αρχή ότι τα έργα τέχνης μπορούν να αλλάξουν τον κόσμο προς το καλύτερο και «είναι αφιερωμένη στην έναρξη των έργων τέχνης, με σκοπό να καλύψει και να επηρεάσει ένα ευρύ και ποικίλο κοινό.»

Αξιοσημείωτα έργα
-----------------

Τα έργα της εκτίθενται στο Εθνικό Μουσείο Σύγχρονης Τέχνης. Έργα της εκτίθενται σε μουσεία και ιδιωτικές συλλογές στο Ισραήλ, στη Γαλλία, στις Ηνωμένες Πολιτείες και στην Αίγυπτο.

Το 1995 συνεργάστηκε με τη βιομηχανική σχεδιάστρια Αλεξάνδρα Στράτου και την αρχιτέκτονα Στέλλα Κωνσταντινίδη, δημιουργώντας το γλυπτό *Αναπνοή της Ερήμου* (*Desert Breath*) το 1997. Έχει μήκος 100.000 τετραγωνικών μέτρων και είναι σπειροειδές αμμώδες γλυπτό στην Ανατολική αιγυπτιακή Σαχάρα κοντά στη Ελ Γκούνα, μια παραθαλάσσια πόλη στις ακτές της Ερυθράς Θάλασσας.

Για τους Θερινούς Ολυμπιακούς Αγώνες του 2004 στην Αθήνα, το έργο της *Ο ποταμός της Ζωής* στο Εθνικό Μουσείο Σύγχρονης Τέχνης ήταν μέρος του διαπολιτισμικού έργου. Το έργο πρόβαλε επτά βίντεο σε επτά μεγάλες οθόνες εγκατεστημένες σε ένα κυκλικό δωμάτιο. Τα βίντεο γυρίστηκαν σε χρονικό διάστημα δέκα μηνών περίπου, ενώ τα γυρίσματα έλαβαν χώρα σε επτά μεγάλους ποταμούς από την ανατολή μέχρι τη δύση με την κάμερα να βρίσκεται για όλη την μέρα στην ίδια θέση για να καταγράψει την αδιάκοπη ροή και τον κοινό ρυθμό.

Το 2007, για τις ανάγκες του έργου της *"Cut – 7 dividing lines"* ταξίδεψε πάνω από 60.000 χιλιόμετρα, μαζί με τον τότε σύντροφο και πλέον σύζυγό της, Γιάνη Βαρουφάκη, για να φωτογραφίσουν επτά τείχη ασφαλείας που χωρίζουν ανθρώπινους πληθυσμούς. Τα έργα παρουσιάστηκαν στην γκαλερί *Ζουμπουλάκη* στην Αθήνα.

Προσωπική ζωή
-------------

Είναι παντρεμένη με τον Γιάννη Βαρουφάκη, πρώην υπουργό Οικονομικών της Ελλάδας, οικονομολόγο και πολιτικό. Η μητέρα της είναι η Ελένη Ποτάγα-Στράτου, καλλιτέχνιδα. Ο πατέρας της είναι ο Φαίδρων Στράτος, καταγόμενος από την επιχειρηματική οικογένεια Στράτου, η οποία ίδρυσε την Πειραϊκή-Πατραϊκή βιομηχανία κλωστοϋφαντουργίας με έδρα την Πάτρα. Πιθανολογείται ότι η Στράτου είναι η Ελληνίδα φοιτήτρια που ενέπνευσε το επιτυχημένο τραγούδι *Common People* των Pulp".

Παραπομπές
----------

1. ↑  (Αγγλικά) *Union List of Artist Names*. 28  Νοεμβρίου 2016. 500256261. Ανακτήθηκε στις 21  Ιανουαρίου 2019.
2. ↑  Ανακτήθηκε στις 20  Ιουνίου 2019.
3. 1 2  «The Forum - Taming Nature - 28 Mar 16». *BBC World Service*. Ανακτήθηκε στις 29 Μαρτίου 2016.
4. ↑  «Vital Space». *Vital Space*. 10 Αυγούστου 2013. Ανακτήθηκε στις 29 Μαρτίου 2016.
5. ↑  «Management Assessment 2004». *Greek National Museum of Contemporary Art*. Αρχειοθετήθηκε από το πρωτότυπο στις 9 Απριλίου 2016. Ανακτήθηκε στις 29 Μαρτίου 2016.
6. ↑  Jobson, Christopher (20 Φεβρουαρίου 2014). «Desert Breath: A Monumental Land Art Installation in the Sahara Desert». *Colossal*. Ανακτήθηκε στις 29 Μαρτίου 2016.
7. ↑  Carrington, Daisy. «Is this an alien landing site, ancient monument, or something else?». *CNN*. Ανακτήθηκε στις 29 Μαρτίου 2016.
8. 1 2  Morgaine, Alice. «Danae Stratou Exhibition of Fondation d'entreprise Hermès from 10 September to 16 October 2010» (PDF). *Danae Stratou*. Αρχειοθετήθηκε από το πρωτότυπο (PDF) στις 11 Απριλίου 2016. Ανακτήθηκε στις 29 Μαρτίου 2016.
9. ↑  «The River of Life by Danae Stratou, 2004». *Vimeo*.
10. ↑  Chrisopoulos, Philip. «The Artist Wife of Controversial New Greek Finance Minister». *Greek Reporter*. Ανακτήθηκε στις 29 Μαρτίου 2016.
11. ↑  «Greek finance minister responds to claim that wife was inspiration behind Pulp hit». *The Guardian*. Ανακτήθηκε στις 29 Μαρτίου 2016.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 268822117
* **BiblioNet**: **80090**
* LCCN: no2008048370
* GND: 1018968776
* ULAN: 500256261
* RKD: 316891

 |

 |